《春雪晚晴出西村》
宋代·范浚

步屐寻春犯雪泥，村南村北鹁鸠啼。
堕梅残白犹明树，着柳暗黄初映堤。
风景快晴云擘絮，江天未暮日悬规。
最怜碧涨侵沙尾，更傍横桥一杖藜。

作者简介：范浚（1102-1150），字茂名（一作茂明），婺州兰溪（金华兰溪）香溪镇人，世称“香溪先生”。绍兴中，举贤良方正。以秦桧当政，辞不赴。闭门讲学，笃志研求，学者称香溪先生。浚著有《香溪集》二十二卷，《四库总目》传于世。